ZAPISNIK

20. seje Sveta Krajevne skupnosti Nova Gorica, ki je bila v sredo, 24. julija 2024, ob 18. uri, v prostorih KS Nova Gorica, Erjavčeva ulica 4.

**Prisotni:** Gregor Humar, Irena Jevšček, Vesna Vitez, Mateja Humar, Iztok Nemec, Bojan Horvat, Darija Bratina, Oton Mozetič, Valter Adamič, Ingrid Černe, Neli Skočaj. (seznam prisotnosti v prilogi)

**Odsotni-opravičili:** Sanja Markočič

Predlog dnevnega reda:

1. Pregled in potrditev zapisnika 19. redne seje

2. Mnenje o prodaji zemljišča parc.štev. 1264/1 k.o. 2304 Nova Gorica.

3. Mnenje o obratovanju v podaljšanem obratovalnem času (COCO Food & Drink)

4. Mnenje o pobudi krajanov (omejitev parkiranja Ulica XXX. divizije)

5. Seznanitev s sprejetim Odlokom o rebalansu 2024-1

6. Poročilo o delu KSNG v prvem polletju 2024

7. Potrditev naročilnic in pogodb

8. Vprašanje in pobude

Predsednik je pozdravil prisotne in predlagal dnevni red 20. seje v skladu s prejetim vabilom.

Predlog dnevnega reda je bil sprejet soglasno.

**Add.1**

Na zapisnik 19. seje Sveta KS Nova Gorica ni bilo pripomb. Člani so zapisnik soglasno potrdili.

**Sklep 1.1: Potrdi se zapisnik 19. seje Sveta KS Nova Gorica. .**

**Add. 2**

Po razpravi v zvezi s prodajo zemljišča parc. štev. 1264/1 k.o. 2304 Nova Gorica. je bil sprejeto stališče, da KS da pozitivno mnenje s pridržkom. Sklep z obrazložitvijo pa se potrdi na korespondenčni seji v naslednjih dneh. Korespondenčna seja je bila opravljena dneh 25. do 31.julija 2024 ( izpis iz e-korespondenčne seje je v prilogi). Sprejet je bil naslednji sklep z obrazložitvijo:

**Sklep 2.1: Svet KS Nova Gorica daje pozitivno mnenje z zadržkom za prodajo** **zemljišča parc. štev. 1264/1 k.o. 2304 Nova Gorica.**

Obrazložitev:

Svet KS Nova Gorica si je zadevo ogledal in meni, da se zemljišče lahko proda. Iz javno dostopnih podatkov na PISO izhaja, da je na predmetni parceli postavljen manjši objekt, zato Svet sprašuje ali je to v soglasju z MONG. Tudi na sosednji parceli štev. 1264/3 k.o. Nova Gorica je postavljen del manjšega objekta.

Svet KS Nova Gorica meni, da bi morala MONG kot dober gospodar celovito pristopiti k urejanju vseh parcel, ki se nahajajo v pasu med parcelami v lasti fizičnih oseb v smeti proti Vojkovi cesti.

Za sklep so glasovali vsi prisotni svetniki.

**Add. 3**

Mnenje o obratovanju v podaljšanem obratovalnem času (COCO Food & Drink)

V zvezi z poslovanjem omenjene firme Svet KS ni prejel nobenih pripomb.

Svet KS je sprejel naslednji sklep:

**Sklep 3.1: Svet KS da COCO Food & Drink pozitivno mnenje na predlagano obratovanje v podaljšanem obratovalnem času.**

Za sklep so glasovali vsi prisotni svetniki.

**Add. 4**

Mnenje o pobudi krajanov (omejitev parkiranja Ulica XXX. divizije)

Svet KS je bil seznanjen s pobudo krajanov o omejitvi parkiranja na Ulici XXX. Divizije.

V poglobljeni razpravi o predlogu in dejanskem stanju na področju prometne ureditve so bili svetniki KS mnenja, da se problematika prometne ureditve, kamor parkiranje tudi sodi, ne sme urejati parcialno in mora potekati usklajeno za celotno mesto in MONG v okviru enotne parkirne politike, ki jo pripravlja MONG .

KS bo pobudo posredovala na MONG (sicer so jo na MONG naslovili tudi pobudniki).

**Add. 5**

Seznanitev s sprejetim Odlokom o rebalansu 2024-1

Predsednik KS je Svet KS seznanil s tem, da je bil na MS sprejet Odlok o rebalansu proračuna MONG 2024, ki je bil sprejet na 17.seji MS 20. junija 2024.. Rebalans je bil potreben predvsem zaradi uskladitve dejanske investicijske porabe po projektih vezano na možnost izrabe EU sredstev.

 Vse gradivo v zvezi z rebalansom je dostopno na spletni strani MONG (glej gradivo za 17. sejo MS).

**Add.6**

Poročilo o delu KSNG v prvem polletju 2024 (seznanitev).

Predsednik KS je podal kratko poročilo o delu KS v prvem polletju. Poročilo o delu KS bo sestavni del poročila o izvrševanju proračuna MONG (na septembrski seji MS).

Na štirih temeljnih področjih dela KS je stanje sledeče :

1.Razpolaganje in upravljanje stvarnega premoženja : sredstva so rezervirana za reševanje problematike Kostanjeviške, investicijski posegi v KS so v pripravi

2.Delovanje KS : Teče v skladu s planiranim.

3.Prireditve : V skladu s planom.

4.Komunalna dejavnost : do konca leta bo realiziran celotni program.

**Add.7**

Potrditev naročilnic in pogodb;

**Sklep 7.1 : Svet KS je potrdil naslednje naročilnice:**

|  |
| --- |
| MESTNE STORITVE, Javno podjetje, d.o.o.,  507,52Plakatiranje na območju Mestne občine Nova Gorica  |
| KOMUNALA Nova Gorica d.d. Čiščenje prireditvenega prostora, izposoja košev in praznjenje košev za smeti 646,05  |
| ADCO & DIXI d.o.o. Najem wc kabin 153,63  |
| MILICA MILANOVIĆ S.P. Nastop DJ 300,00  |
| RADIO ROBIN d.o.o. Oglasi na radiu Robin. 463,60  |
| MESTNE STORITVE, Javno podjetje, d.o.o., Dovoljenje in odškodnina za uporabo prostora 45,45  |
| AR-MA33 - MARTINA ARČON S.P. Vodenje prireditve Goriški dan 2024 488,00 |
| ARTTECH d.o.o. Tisk promocijskega materiala 684,42 |
| Mirjana Antić Damjanović s.p.sodelovanje na prireditvi Goriški dan 2024 2.000,00 |
| PICONK, ALEŠ TESTEN S.P. pogostitev, odprtje razstave FK Nova Gorica 80,00 |
| DUŠAN KOVAČIČ S.P. prevoz in postavitev miz, ograj Goriški dan 2024 129,93 |
|  AF ANDRAŽ FILAČ S.P. oblikovanje plakata Goriški dan 2024 366,00 |
| KAVČIČ TADEJhrana, Goriški dan 2024 400,00  |
| Kulturno umetniško društvo Pasja nota Nastop skupine Abba Mia 2.200,00 |
| Phonda d.o.o. Najem odra, ozvočenje in razsvetljava Goriški dan 2024 6.100,00 |
| IPF plačilo avtorskega honorarja za Goriški dan 2024,14. 6. 2024 183,18 |
| ZDRUŽENJE SAZASprireditev Koktail naše mladosti 121,13 |
| AREL OPREMA d.o.o. tlačilke in montaža (servisna stojala) 402,36 |

Sklep je bil sprejet soglasno.

Seja je bila zaključena ob 19.30 uri

Številka: 900-16/2024

Zapisnik je bil sprejet na 21. seji, ki je bila 30. 9. 2024.

Zapisal:

Oton Mozetič

Predsednik Sveta KS Nova Gorica:

Gregor Humar